Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 329

3. az innovációt ösztönző jogszabályi környezet alakítása. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. 2008/23. szám A Főosztály stratégiai feladatai: 1. a K+F- és az innováció-politikát, ezen belül a szellemi tulajdon hasznosítását érintő kormányzati döntések, stratégiák előkészítése és megvalósítása, 2. a K+F és innovációs vonatkozású kormányzati programok stratégiai tervezése, 3. az innovációt ösztönző jogszabályi környezet alakítása, 4. K+F és innovációs szakmapolitikai tartalom szolgáltatása a vállalkozásfejlesztési politika alakításához, 5. intézkedések kidolgozása az innovatív kis- és középvállalkozások fejlődését segítő eszköztár és intézményrendszer bővítésére, javaslattétel a kockázati tőke, illetve más tőkejuttatási formák befogadását elősegítő inkubációs projektek támogatására. A Főosztály operatív feladatai: 6. szakmai háttér és koordináció biztosítása a K+F és innovációs vonatkozású működőtőke-befektetések, és a nemzetközi jelentőségű K+F beruházások döntés-előkészítéséhez, 7. a K+F és innovációs értéklánc hálózati kapcsolatainak fejlesztésében való közreműködés, és részvétel az ilyen jellegű programok kialakításában, különös tekintettel a GOP K+F és KTIA pályázati konstrukcióra, 8. a gazdasági versenyképesség K+F és innovációs vonatkozásaival foglalkozó EU-s és hazai bizottságokban, munkacsoportokban a minisztérium szakmai szempontjainak képviselete, 9. az EU Versenyképességi és Innovációs Programjának (CIP) hazai koordinációjának ellátása, 10. részvétel a K+F és az innováció társadalmi ismertségét, elismertségét segítő programokban, 11. programok kidolgozása a vállalkozások szellemi tulajdonvédelmi tevékenységének erősítése érdekében, 12. részvétel az innovációs menedzserképzés szakmai tartalmának kialakításában, 13. szakmai párbeszéd az innováció és a K+F területén a legfontosabb hazai partnerekkel, 14. szakmai előkészítő és háttérmunka az EU Versenyképességi Tanács innovációs és K+F-vonatkozású üléseihez, 15. az innováció és a K+F területén szakmai háttérmunka a két- és sokoldalú nemzetközi felsővezetői tárgyalásokhoz, 16. a Magyar Szabadalmi Hivatalhoz kötődő díjrendelet szakmai megalapozása és kezelése, 17. együttműködés az ESS projekt magyarországi befogadása érdekében felmerülő feladatok megoldásához szükséges információcserében és szakmai segítségnyújtásban, 18. közreműködés az Európai Innovációs és Technológiai Intézet hazai befogadásával kapcsolatos operatív feladatokban. 2008/23. szám

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes